**6. NAPIREND**

**E L Ő T E R J E S Z T É S**

**Balatonrendes Község Önkormányzata Képviselő-testületének**

**2019. szeptember 23-i nyilvános ülésére**

**Tárgy: A kötelező felvételt biztosító általános iskola körzethatárának**

 **véleményezése**

**Előterjesztő:** Fuchs Henrik polgármester

**Előkészítette:** Tóthné dr. Titz Éva jegyzőt helyettesítő aljegyző

 **Jogszabállyal nem ellentétes**

 **Előterjesztő Tóthné dr. Titz Éva**

 **jegyzőt helyettesítő aljegyző**

Tisztelt Képviselő-testület!

A nemzeti köznevelésről szóló 2011. évi CXC. törvény 2017. január 1. napjától hatályos 50. § (8) bekezdése alapján a köznevelési feladatokat ellátó járási hivatal meghatározza és közzéteszi az általános iskolák felvételi körzetét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése szerint eljárva a megyeszékhely szerinti járási hivatal minden év október utolsó napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

A Veszprém Megyei Kormányhivatal Veszprémi Járási Hivatala megküldte a Veszprém megye kötelező felvételt biztosító általános iskoláinak, a körzethatárok meghatározásának tervezetét, mely jelen előterjesztés melléklete.

A fentiekben írtak szerint az önkormányzat véleményének tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

Hátrányos és halmozottan hátrányos helyzetű gyermek megállapításának feltételeit a gyermekek védelméről és a gyámügyi igazgatásról szóló 1997. évi XXXI. törvény 67/A. §-a tartalmazza, e helyzet fennállását kérelem alapján a jegyző állapítja meg.

A településen jelenleg általános iskolába járó hátrányos helyzetű gyermek nem szerepel a jegyző nyilvántartásában.

***Határozati javaslat:***

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…/2019. (……..) HATÁROZATA**

***Kötelező felvételt biztosító általános iskolai körzethatárok véleményezéséről***

Balatonrendes Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki:

…

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Révfülöpön lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

A Képviselő-testület felkéri a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Fuchs Henrik, polgármester

Határidő: 2019. október 31.